KIRJALLINEN KYSYMYS E-2561/01

esittäjä(t): Michiel van Hulten (PSE) komissiolle

(20. syyskuuta 2001)

Aihe: ESR-tukien käytössä ajanjaksoilla 19941996 ja 19961999 todetut ongelmat

1. Voiko komissio antaa jäsenvaltiokohtaiset selvitykset ohjelmakaudella 19941996 myönnettyjen ESR-tukien käyttöön liittyvien todettujen sääntöjenvastaisuuksien määrästä sekä siitä, millaisista summista niissä on ollut kyse? Onko kaikissa tapauksissa päädytty perimään tuet takaisin? Jos vastaus on kielteinen, miksei tukia ole vaadittu maksettaviksi takaisin?

2. Onko komissio soveltanut kysymyksessä 1 mainituissa tapauksissa todettujen sääntöjenvastaisuuksien perusteella ekstrapolointimenetelmää koko ohjelmakauteen 19941996, vai aikooko se vielä tehdä niin? Jos vastaus on myönteinen, kuinka monesta tapauksesta on kyse, ja missä jäsenvaltioissa tapaukset esiintyivät? Kuinka suuri oli kussakin tapauksessa otanta, jonka perusteella ekstrapolointi tehtiin? Minkälaisia summia perittiin takaisin? Mitä jäsenvaltioita takaisinperintä koski? Onko takaisin maksettaviksi vaaditut summat todellisuudessa palautettu komissiolle?

3. Onko komissio tehnyt kysymyksessä 1 mainituissa tapauksissa jäsenvaltioille maksujärjestelyjä koskevia ehdotuksia? Jos vastaus on myönteinen, missä tapauksissa ehdotuksia tehtiin ja mitä kriteereitä silloin sovellettiin?

4. Onko komissio todennut sääntöjenvastaisuuksia, jotka eivät johtaneet takaisinmaksuvaatimuksiin kyseisen jäsenvaltion osalta? Jos vastaus on myönteinen, voiko komissio antaa jäsenvaltiokohtaisen selvityksen millaisista tapauksista ja summista on silloin ollut kyse?

5. Katsooko komissio, että lukuun ottamatta tapauksia, joissa on päädytty takaisinperintään, kaikissa vuosina 19941996 toteutetuissa ESR-hankkeissa on noudatettu voimassa olleita sääntöjä tunnontarkasti?

6. Voiko komissio vastata edellä esitettyihin kysymyksiin erikseen myös ohjelmakauden 19961999 osalta?

Anna Diamantopouloun komission puolesta antama vastaus

(6. marraskuuta 2001)

1. Euroopan sosiaalirahasto (ESR) osallistui kaudella 19941999 useiden tuhansien hankkeiden rahoitukseen koko yhteisön alueella noin 7 000 miljoonalla eurolla vuodessa. Rahoituksen täytäntöönpanoon liittyviä säännönvastaisuuksia havaitaan kaikissa jäsenvaltioissa. Korjaustoimenpiteet valmistellaan

yhdessä jäsenvaltioiden kanssa. Kun komissio ja kyseinen jäsenvaltio ovat yhtä mieltä suoritettavista korjauksista, jäsenvaltio sisällyttää tarvittavat korjaukset vuosittaiseen menoilmoitukseensa. Jäsenvaltioiden suorittamista korjauksista ei ole saatavissa koottuja tietoja. Kun komissio ja jäsenvaltio eivät pääse yhteisymmärrykseen tarvittavasta korjauksesta, komissio käynnistää neuvoston asetuksen (ETY) N:o 4253/88(1) 24 artiklan mukaisen rahoituksellisen korjausmenettelyn. Viimeisin 24 artiklan mukaisia rahoituksellisia korjauksia koskeva kertomus toimitetaan suoraan arvoisalle parlamentin jäsenelle ja parlamentin pääsihteeristölle. ESR-tuen takaisinperimiseksi on ryhdytty toimiin kaikissa niissä tapauksissa, joissa se on ollut tarpeen.

Komission asetuksen (EY) N:o 1681/94(2) mukaisesti jäsenvaltioiden on annettava neljännesvuosittain komissiolle tiedote säännönvastaisuuksista, jotka ovat olleet hallinnollisen menettelyn tai oikeudellisten menettelyjen kohteena, ja aiheettomasti maksettujen määrien takaisinperinnästä. Jäsenvaltiot toimittivat 31. joulukuuta 2000 mennessä seuraavat ohjelmakauden 19941999 ESR-toimia koskevat tiedot:

>TAULUKON PAIKKA>

2. Kun komissio on sitä mieltä, että hankeotoksessa havaitut säännönvastaisuudet ovat osoitus hallinto- tai valvontajärjestelmien heikkouksista, on perusteltua suorittaa havaittuja yksittäisiä säännönvastaisuuksia suurempi korjaus. Kuudessa muussa ESR:ää koskevassa tapauksessa on käytetty ekstrapolointia korjausmäärän vahvistamiseksi (kyseessä olevat jäsenvaltiot ovat Belgia, Ranska, Irlanti kahdesti, Alankomaat vuoden 1997 osalta ja Portugali). Kaikki tapaukset koskevat vuosien 19941999 ohjelmakautta. Kaikissa tapauksissa kyseinen jäsenvaltio on suorittanut korjaustoimenpiteet tai on suorittamassa niitä. Jäsenvaltioiden suorittamista korjaustoimenpiteistä ei ole saatavana koottuja tietoja.

3. Komissio ei ole ehdottanut jäsenvaltioille maksujärjestelyjä. Kaikissa tapauksissa ryhdytään korjaustoimenpiteisiin komission taloudellisten etujen täysimääräiseksi turvaamiseksi.

4. Siinä tapauksessa, että jäsenvaltio suorittaa kaikki mahdolliset korjaustoimenpiteet ja sisällyttää ne vuosittaiseen menoilmoitukseensa, komissio ei tee 24 artiklan mukaista rahoituksellista korjausta säännönvastaisuuksien osalta. Kaikissa muissa tapauksissa ryhdytään tarvittaviin toimenpiteisiin varojen takaisinperimiseksi.

5. Kumppanuusjärjestelyihin kuuluu, että komission on suurelta osin luotettava jäsenvaltioiden soveltamiin hallinto- ja valvontajärjestelmiin.

Asetuksen (ETY) N:o 4253/88 23 artiklan mukaisesti jäsenvaltioiden on toteutettava tarpeelliset toimenpiteet

- voidakseen todentaa, että toimenpiteet on toteutettu oikein

- ehkäistäkseen epäkohtia ja ryhtyäkseen toimenpiteisiin niitä vastaan

- periäkseen takaisin varat, jotka on menetetty väärinkäytön tai säännönvastaisuuden tai laiminlyönnin vuoksi.

Kaikkien jäsenvaltioiden varainhoidon valvontaa tehostettiin komission asetuksella (EY) N:o 2064/97(3). Mainitun asetuksen 8 artiklan mukaisesti kaikkien jäsenvaltioiden on esitettävä lausuma kauden 19941999 lopulliseen menoilmoitukseen kuuluvien toimenpiteiden pätevyydestä, laillisuudesta ja säännönmukaisuudesta.

Komission tarkastuksissa havaitut säännönvastaisuudet johtavat jäsenvaltion suorittamiin korjaustoimenpiteisiin tai komission rahoitukselliseen korjaukseen asetuksen (ETY) N:o 4253/88 24 artiklan mukaisesti.

Koska koko yhteisön ESR-tukea saavien hankkeiden lukumäärä on suuri, komissio ei voi jäsenvaltioiden ja itse suorittamistaan tarkastuksista huolimatta antaa lausumaa siitä, että kaikki ESR-hankkeet, jotka eivät olleet tarkastuksen kohteena, olisivat kaikilta osin voimassa olevien sääntöjen mukaiset.

6. Edellä mainitut vastaukset koskevat ohjelmakautta 19941999.

(1) Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annettu neuvoston asetus (ETY) N:o 4253/88, EYVL L 374, 31.12.1988.

(2) Rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11 päivänä heinäkuuta 1994 annettu komission asetus (EY) N:o 1681/94, EYVL L 178, 12.7.1994.

(3) Yksityiskohtaisista järjestelyistä neuvoston asetuksen (ETY) N:o 4253/88 soveltamiseksi jäsenvaltioiden suorittaman rakennerahastojen yhteisrahoittamien toimien varainhoidon valvonnan osalta 15 päivänä lokakuuta 1997 annettu komission asetus (EY) N:o 2064/97, EYVL L 290, 23.10.1997.